**Parfumul unei toamne târzii**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

,,Eu mi-am dorit” şi încă mai doresc

Să-ţi simt ,,parfumul toamnei ruginii”!

Chiar dacă iernile pe mine cresc,

Tu încă primăvară poţi să-mi fii!

S-au rătăcit în beznă visele

Şi au rămas doar umbre ce nu ştiu

Că am ajuns să număr clipele

Ce trec şi mă veghează în pustiu!

Tu mă-nsoţeşti în nopţile târzii

Şi nu mă laşi pierdut într-un abis,

Dar nici zălog în braţe de stihii

Ori adormit de vraja unui vis!

Mi-am dorit să mă chemi printre stele

Purtat către zări pe aripi de vânt

Doar așa, să mai uit de-ale mele

Și să m-alinți când îți ies din cuvânt!

Dar m-ai oprit la margini astrale

Într-un anotimp cu flori ruginii.

Mi-au rămas amintirile tale

Și parfumul unei toamne târzii!

Printre ramuri tăcerea se-ascunde,

Norii aleargă ca niste stafii,

Cu gândul rătăcit pe niciunde

Te-aștept, tu primăvară iar să-mi fii!